中國國家男子足球代表隊

中國國家男子足球代表隊，係代表中華人民共和國嘅足球隊，由中國足球協會打理，會出席國際足球賽事好似FIFA世界盃同亞足協亞洲盃。

中國男子足球國家隊曾經打過一屆世界盃決賽週，亦攞過兩屆亞洲盃亞軍。

中國嘅波衫贊助商早前係波司登；1980年開始換阿迪達斯；2018年換NIKE。原本主場波衫顏色係白色，從2007年開始變咗唔固定，一時白色，一時紅色。

由2016-2017球季開始，中國足球代表隊嘅主場波衫顏色係紅色，作客波衫顏色就由黃色取代白色，亦係為咗呼應炎黃子孫嘅稱呼。

去到2018年，中國足球代表隊作客波衫顏色就換咗黑色，但係由於中國足協高層反對，呢款作客波衫就冇喺比賽用過，2020年先至換番白色做作客波衫顏色。

亞洲足球代表隊
代表隊
類:中國運動國家隊